**На основу члана 11. Одлуке о организацији и функционисању цивилне заштите на територији општине Бела Паланка, бр. 011-11/2011-I од 29.03.2011. године, Штаб за ванредне ситуације на територији општине Бела Паланка на основу процене тренутне епидемиолошке ситуације на седници одржаној дана 06.07.2020. доноси следеће**

**Н А Р Е Д Б Е**

**I Свако је обавезан да користи заштитну маску у затвореном простору и да то чини на потпуно исправан начин, уз одржавање минималне дистанце од 2 метра.**

**II Налаже се органима локалне самоуправе, јавним предузећима и установама на територији општине Бела Паланка да предузму мере за заштиту запослених и организују вршење услуга грађанима уз примену општих и посебних мера превенције. За запослене, радно ангажоване као и за све странке обавезна је употреба зашитних маски**

**III У зграду Опшинске управе општине Бела Палака као и у Услужном центру-Јединствено управно место, дозвољен је улазак само по једном лицу уз обавезну употребу заштитне маске.**

**IV На градској пијаци је обавезна употреба заштитне маске. Ово се односи на продавце, купце и раднике пијаце.**

**V У угоститељском објекту (кафићи, ресторани, кафане, кладионице, ћевабџинице, пицерије, посластичаре и у осталим угоститељским објектима) у затвореном простору за једним столом не могу седети више од 2 особе а на отвореном простору до 3 особе, уз поштовање физичке дистанце између столова од 1,5 метра. Особље све време мора да користи заштитну маску. Гост не користи заштитну маску само док седи за столом. Ово значи да приликом доласка, одласка, одласка у тоалет и сл., гост је у обавези да користи заштитну маску. На улазу у објекат, за сваким столом и у тоалету обавезно је средство за дезинфекцију руку.**

**VI У продајним објектима број потрошача се ограничава на најмање 6 квадратних метара корисне површине по потрошачу, уз обавезно коришћење маски од стране продавца и купца.**

**VII Забрањује се организовање свадби, рођендана, крштења, журки и других прослава.**

**VIII У парковима, на дечијим игралиштима и спортским отвореним теренима обавеза је држања физичке дистанце од 2 метра**

**IX Рад козметичких и фризерских салона, салона лепоте, фитнес центара и теретана организовати у складу са мерама заштите (маска, дистанца, дезинфекција руку и просторија).**

**X У верским објектима и приликом верских обреда примењивати мере заштите (маска, дистанца, дезинфекција руку и просторија).**

**XI У стамбеним зградама примењивати најмање једном дневно дезинфекцију заједничких просторија**

**XII Да ЈКП „Комнис“ Бела Паланка, сваког дана врши дезинфекцију јавних површина.**

**XIII Број корисника отворених базена се ограничава на 2 квадратна метра површине за лежаљке по кориснику, уз обавезно држање дистанце од 2 метра.**

**XIV Возачи и путници такси возила морају користити заштитну маску. Возач је дужан да редовно проветрава и дезинфикује возило, а посебно оне елементе са којима је путник у контакту.**

**XV Подсећамо да су вртићи и предшколске установе дужне да примењују све мере заштите (маска, дистанца, дезинфекција руку и просторија). Родитељима се препоручује да, уколико имају услова за чување деце у домаћинству, да их привремено не доводе у предшколску установу.**

**XVI У циљу спречавања ширења вируса короне ангажовати фирму за дезинфекцију која ће извршити дезинфекцију јавних површина и улица, Општинске управе општине Бела Паланка, јавних установа и предузећа.**

**XVII О спровођењу мера стараће се комунална инспекција, инспекцијски и други законом задужени органи. Свако непоштовање мера повлачи прекршајну одговорност физичког и правног лица, као и затварање објекта на период од седам дана уколио се ради о угоститељском, продајном или другом напред наведеном објекту.**

**XVIII Наредбе објавити на званичном сајту општине Бела Паланка и доставити Општинској управи, ЈП и установама чији је оснивач општина Бела Паланка, Полицијској станици и архиви.**

**Штаб за ванредне ситуације**

**општине Бела Паланка**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**